Путин: Нови удари в Сирия ще доведат до хаос в международните отношения - МИГNews – Новините без цензура
Той проведе телефонен разговор с иранския си колега Хасан Рохани
Нови западни въздушни удари срещу Сирия ще доведат до „хаос“ в международните отношения, заявил руският президент Владимир Путин в телефонен разговор днес с иранския си колега Хасан Рохани, предава Франс , цитирана от БНР.
Кремъл съобщи, че двамата са разменили мнения за ситуацията след ракетните удари на САЩ и техни съюзници по територията на Сирия в събота, като било констатирано, че тази незаконна акция „нанася сериозни вреди на перспективите за политическо урегулиране в Сирия“.
Путин, в частност подчертал, че „ако подобни действия, извършвани в нарушение на Устава на ООН, продължат, то това неминуемо ще доведе до хаос в международните отношения“.